Diari Oficial de la Generalitat Valenciana


Sumari del DOGV 7143, del 31-10-2013 (2013/10911)

RESOLUCIÓ d'11 d'octubre de 2013, del secretari autonòmic de l'Agència Valenciana de Salut, per la qual es desestima el recurs d'alçada número RHU 2/13 interposat per Federico Pablo de Francia Gutiérrez.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7143

Data del DOGV
:   31-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10002


Data del document
:   11-10-2013

Organisme emissor
:   Conselleria de Sanitat

Tipus de document
:   Resolució

RESOLUCIÓ d'11 d'octubre de 2013, del secretari autonòmic de l'Agència Valenciana de Salut, per la qual es desestima el recurs d'alçada número RHU 2/13 interposat per Federico Pablo de Francia Gutiérrez. [2013/10870]  
Vist el recurs d'alçada número RHU 2/13 interposat per Federico Pablo de Francia Gutiérrez, contra l'Acord de l Colegi Oficial de Farmacèutics de la Província de Castelló de 23 d'abril de 2013, per mitjà del qual es rebutja la petició del recurrent perquè la seua oficina de farmàcia s'excloga dels servicis d'urgència al municipi de Castelló de la Plana l'any 2013, i examinats els següents,  
  
Fets  
I. Federico Pablo de Francia Gutiérrez solicita l'exclusió de la seua oficina de farmàcia del torn de servicis d'urgència del municipi de Castelló de la Plana, per motius econòmics, ja que entre el 21 de novembre de 2011 i el 23 d'octubre de 2012 només va dispensar 7 receptes, i a més la seua oficina de farmàcia està situada a més de 3 km del centre urbà.  
II. Amb data de 23 d'abril de 2013 el Colegi Oficial de Farmacèutics de la Província de Castelló acorda rebutjar la dita petició.  
III. No conforme amb el dit acord, Federico Pablo de Francia Gutiérrez interposa recurs d'alçada davant del secretari autonòmic de l'Agència Valenciana de Salut, en el qual solicita l'exclusió del torn de servicis d'urgències per idèntics motius als de la seua petició i per entendre que hi ha altres oficines de farmàcia que fan innecessari la seua participació en el servici d'urgències.  
VI. En el recurs interposat es va sotmetre a informació pública el tràmit d'alegacions.  
Als anteriors fets s'apliquen els següents  
  
Fonaments jurídics  
I. Esta Agència Valenciana de Salut és competent per a resoldre la present solicitud en virtut del que establix el Reial Decret 278/80, 25 de gener, sobre transferència de competències en matèria de sanitat; Llei 5/1983, de 30 de desembre, del Govern Valencià, Llei 6/1998, d'Ordenació Farmacèutica de la Comunitat Valenciana, Decret 187/1997, de 17 de juny, del Govern Valencià, sobre horaris d'atenció al públic, servicis d'urgència i vacacions de les oficines de farmàcia de la Comunitat Valenciana; Llei 4/2005, de 17 de juny, de Salut Pública de la Comunitat Valenciana i el Decret 191/2012, de 21 de desembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat i la Llei 30 /1992, de 26 de novembre, i les seues modificacions.  
II. Federico Pablo de Francia Gutiérrez solicita l'exclusió de la seua oficina de farmàcia del torn de servicis d'urgència del municipi de Castelló de la Plana, per motius econòmics, ja que entre el 21 de novembre de 2011 i el 23 d'octubre de 2012 només va dispensar 7 receptes, i a més la seua oficina de farmàcia està situada a més de 3 km del centre urbà.  
La Llei estatal 16/1997, de 25 d'abril, de Regulació dels Servicis de les Oficines de Farmàcia, reconeix la possibilitat d'establir un règim de liberalització i flexibilitat horària, però conjugant-ho amb la necessitat que l'administració determine uns servicis mínims i regule uns torns d'urgència per a salvaguardar, en tot cas, la contínua i eficaç prestació de l'assistència farmacèutica.  
La Llei 6/1998, de 22 de juny, de la Generalitat Valenciana, d'Ordenació Farmacèutica de la Comunitat Valenciana, en concordança amb la legislació bàsica de l'Estat en esta matèria, establix en l'article 32 que l'organització de l'horari d'atenció al públic, servicis d'urgència i vacacions de les oficines de farmàcia, s'efectuaran tenint en compte les característiques poblacionals i geogràfiques, i es garantirà a la població l'assistència farmacèutica de forma permanent.  
  
En conseqüència no són acceptables els motius econòmics quan ha de primar l'atenció farmacèutica a la població.  
D'una altra banda l'article 1 del Decret 187/1997, de 17 de juny, del Govern Valencià, enuncia l'obligació de garantir l'assistència farmacèutica a la població per mitjà dels servicis d'urgència de les oficines de farmàcia i l'apartat d del mateix article establix que «Les disposicions que siguen adoptades en esta matèria tindran el caràcter de mínims i seran de compliment obligatori per a totes les oficines de farmàcia»; per tant, no és possible l'exclusió dels servicis d'urgències sinó que ha de planificar-se la seua prestació.  
En conseqüència, és procedent desestimar el recurs interposat i ratificar l'acord colegial recorregut.   
En virtut dels fets i fonaments jurídics anteriors, resolc:  
  
Desestimar el recurs d'alçada número RHU 2/13 interposat per Federico Pablo de Francia Gutiérrez, contra l'Acord del Colegi Oficial de Farmacèutics de la Província de Castelló de 23 d'abril de 2013, per mitjà del qual es rebutja la petició del recurrent perquè la seua oficina de farmàcia s'excloga dels servicis d'urgència al municipi de Castelló de la Plana l'any 2013.  
Notifiqueu la present resolució als interessats amb l'advertència que posa fi a la via administrativa i que, en contra, es pot interposar recurs contenciós administratiu en el termini de dos mesos, comptadors a partir de l'endemà de la data de la notificació, d'acord amb els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 11 d'octubre de 2013.- El secretari autonòmic de l'Agència Valenciana de Salut: Manuel Escolano Puig.